Iktatószám: HIV/8116-1/2025.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2025. február 27-ei rendes nyilvános ülésére**

**Tárgy:** Hévíz Város Önkormányzat 2024. évi költségvetéséről szóló 1/2024. (II.08.) rendelet módosítása

**Az előterjesztő:** Naszádos Péter polgármester

**Készítette:** Szintén László közgazdasági osztályvezető

Kardos Nikoletta főkönyvi könyvelő

**Megtárgyalta:** Pénzügyi, Városfejlesztési és Ügyrendi Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Pogármestere

**1.**

**BEVEZETŐ**

Tisztelt Képviselő-testület!

Az államháztartásról szóló 2011. évi CXCV. törvény (továbbiakban Áht.) 34. § (1) bekezdése alapján a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról - (2) és (3) bekezdésben meghatározott kivétellel – a képviselő-testület dönt.

A helyi önkormányzat költségvetési rendelete lehetővé teheti a polgármester számára a helyi önkormányzat bevételeinek és kiadásainak módosítását és a kiadási előirányzatok közötti átcsoportosítást.

Az Áht. 34. § (4) bekezdés szerint a képviselő-testület a (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével – negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyalmódosítja költségvetési rendeletét.

Ha év közben az Országgyűlés, a helyi önkormányzatot érintő módon a támogatások előirányzatait zárolja, azokat csökkenti, törli, akkor az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

A (3) bekezdés szerint a helyi önkormányzati költségvetési szerv bevételi és kiadási előirányzatait – a Kormány rendeletében meghatározott esetben – a helyi önkormányzati költségvetési szerv saját hatáskörében módosíthatja, kiadási előirányzatokat egymás között átcsoportosíthatja.

Hévíz Város Önkormányzat 2024. évi költségvetéséről szóló 1/2024. (II. 08.) rendelet módosítása vált szükségessé a IV. negyedév teljesülése után. A jelenlegi módosítás elsősorban Képviselő-testületi döntések költségvetési rendeleten való átvezetését, valamint a működési bevételi és kiadási előirányzatok realizálását, az államháztartáson belülről és kívülről átvett; államháztartáson belülre és kívülre átadott pénzeszköz előirányzott összegének módosulását, a felhalmozási kiadási előirányzatok változását tartalmazza.

**2.**

**BEVÉTELEK**

Az önkormányzat és intézményei bevételi főösszege jelen rendelet módosítás hatására **273 255 ezer forinttal nő**, pénzforgalmi szempontból működési bevételek előirányzata 59 805 ezer forinttal nő, a felhalmozási bevételek előirányzata jelentősen nő, 165 000 ezer forinnttal változik, a finanszírozási bevételek emelkedése pedig 48 450 ezer forint.

Az **Önkormányzat** bevételi főösszege előirányzata ugyancsak 273 255 ezer forinttal nőtt, mely így a teljes változást lefedi. A pénzforgalmi bevételi előirányzatát néhány tényező befolyásolta, melyek következtében a működési egyenlege 59 805 ezer forinttal növekedett:

* Évente két alkalommal (májusban és októberben) a jogszabály lehetővé teszi az állami támogatás tervezésekor közölt mutatószámok módosítását a már ismert tényadatok alapján. A 2024. októberi felmérés eredményeként 47 847 ezer Ft-tal nőtt az állami támogatás.
* Kulturális kiegészítő támogatás a kötelező könyvtári és közművelődési célokra további 4 251 ezer forint növekedés
* Az állami támogatás belső ellenőrzése nyomán az általános működési támogatásból 210 ezer forint többlet, a szociális területen 4 281 ezer forint visszafizetés, míg gyermek étkeztetésnél 2 620 ezer forint többlet.
* Parkolási tevékenység többlet kiadásai miatti bevételi átcsoportosítás 168 ezer forint értékben.
* Kamatjövedelemből származó többlet bevétel 6 752 ezer forint.

Az *államháztartáson belüli működési célú támogatásokat* érintően az alábbi tétel okozta bevétel növekedést:

* Be Ready DRP0200793 pályázat 1. számú elszámolás keretében kapott, 2 239 ezer forint.

A finanszírozási bevételekben történő 48 450 ezer forint módosulást teljes egészében az állami támogatás megelőzése jelenti.

Volumenében jelentősebb tétel a Volánbusz Zrt.vel létrejött ingtalan csereügylet, a maga 165 000 ezer forintos értékével.

Az **Intézmények** költségvetésénekbevételi oldala három intézmény esetében módosult, továbbá a TASZII működési bevétele teljesülés alapján realizálásra került az intézményfinanszírozással szemben.

**3.**

**KIADÁSOK**

Az önkormányzat és intézményei kiadási főösszege a bevételi főösszeggel megegyezően jelen rendelet módosítás hatására **273 255 ezer forinttal nőtt**, pénzforgalmi szempontból működési kiadási előirányzata 47 574 ezer forinttal, a felhalmozási kiadások előirányzata 177 231 ezer forinttal, a finanszírozási kiadások pedig 28 450 ezer forinttal emelkedtek.

Ebből, az önkormányzat kiadási főösszege 273 255 ezer forinttal nőtt, pénzforgalmi szempontból működési kiadási előirányzata 12 457 ezer forinttal, a felhalmozási kiadások előirányzata 177 231 ezer forinttal, a finanszírozási kiadások pedig 83 567 ezer forinttal emelkedtek, melyek részleteit a képviselő-testület által meghozott döntések, valamint a pályázatok és a beruházások megvalósítása során felmerült működési és felhalmozási kiadások közötti átcsoportosítások határozzák meg.

*A személyi kiadások és szorosan kapcsolódó munkaadót terhelő járulékok* növekedését az alábbi tételek befolyásolták:

* Jutalomkeret intézmény finanszírozás biztosítása a Teréz Anya Szociális Integrált Intézmény, és a gróf I. Festetics György Művelődési Központ dolgozói részére 11 200 ezer forint, illetve 4 000 ezer forint.
* a Be Ready DRP0200793 pályázat kapcsolódó személyi kifizetések és járulékai 860 ezer forint és 112 ezer forint,
* Polgármester keret felhasználása reprezentációra 43 ezer forint és 18 ezer forint járuléka.
* Személyi juttatások részletezőkódok közötti technikai átcsoportosítása 3 091 ezer forint.

A *dologi kiadások* változása összegszerűen nem jelentős:

* a Be Ready DRP0200793 pályázat 1. számú elszámolás felmerült dologi kiadása 1 267 ezer forint.
* Magyar Falu program – Árpád utcai temető dologi átcsoportosítása felhalmozásból 38 ezer forint, és kerékpárút 2020 építés támogatási összeg visszafizetésének ügyleti kamata 2 ezer forint.
* gyempesteri feladatok ellátása, 1 ezer forint keretkítési összeg.
* parokolási bevétel többlet dologi kiadása 168 ezer forint.
* történelmi helyek (egregyi múzeum) többlet dologi kiadása 642 ezer forint.
* Schulhof sétány növénytelepítésének keretkítési különbözete 1 ezer forint.
* Polgármester keret felhasználása reprezentációra 357 ezer forint.
* A dologi kiadáson soron belüli átcsoportosításokra kiható tételek: 7 000 ezer forint.

Soron belüli átcsoportosítással módosult még az ellátottak pénzbeli jutttása is 408 ezer forint értékben.

A működési célú átadott pénzeszközök részletező kódok közötti átcsoportosítása 2 001 ezer forint.

A felhalmozási célú kiadások jelentős változása a Volánbusz Zrt.vel létrejött ingtalan csereügylet, a maga 165 000 ezer forintos értékével.

Hévíz Város Önkormányzat Képviselőtestületének 193/2024. (XII. 19.) határozata alapján a TOP\_PLUSZ–3.3.2–21-ZA1–2023–00008 azonosítószámú, az egészségügyi alapellátás infrastrukturális fejlesztése Hévízen című projekt keretében kivitelezési kivitelező kiválasztására irányuló beszerzési eljáráshoz önerő biztosított 12 205 ezer forint értékben.

Ide tartozik még a Magyar Falu program 62 ezer forint visszafizetése, és a átcsoportosítás 38 ezer forint összegben.

Ugyancsak technikai átcsoportosítás tárgyi eszköz sorra informatikai eszköz sorról 783 ezer forint összegben, és a beruházások közötti részletező kódok közötti 541 ezer és 3 175 ezer forint, illetve 290 ezer és 24 538 ezer forint átvezetés a vagyongazdálkodási sorról az egyéb ki nem emelt sorra.

A Működési célú céltartalék 418 ezer forinttal csökkent a pogármesteri keret változása maitt. Az általános tartalékösszegét befolyásolták a felsorolt, nem tervezett bevételek és kiadások változása, valamint az eddig felsorolt testületi döntések, kötelezettségek:

* Teréz Anya Szociális Integrált Intézmény és gróf I. Festetics György Művelődési Központ személyi juttatásokra (jutalom) fedezet biztosítása 15 200 ezer forint.
* TOP PLUSZ Egészségügyi infrastruktúra fejlesztés önerő biztosítása 12 205 ezer forint.
* Kerekítések- gyepmesteri feladatok, Schulhof sétány növénytelepítés 2 ezer forint.
* MFP Árpád utcai temető dologi kiadásaira fedezet 64 ezer forint.
* Állami támogatás októberi felmérés eredménye (ktgvet mód rend) 1 452 ezer forint.
* Kamatjövedelemből származó bevétel 6 752 ezer forint.
* Történelmi helyek többlet kiadásaira fedezet 642 ezer forint.
* Állami támogatás októberi felmérés eredménye (ktgvet mód rend) 52 098 ezer forint.
* TASZII személyi juttatásokra fedezet biztosítása 19 917 ezer forint.

Az **Intézmények** költségvetésénekkiadási oldala a bevételi oldallal megegyezően a fent leírtak hatására kettő intézmény esetben módosult a TASZII és a Festetics esetében a személyi juttatások és munkaadói járulék előirányzata emelésre került. A Polgármesteri Hivatalnál 55 ezer és 95 ezer forint összegben tecnikai átcsoportosítás történt, míg a GAMESZ esetében is csak belső- 4630 ezer forintos- átcsoportosítás történt a személyi és járulék sorról a dologi sorra.

**4.**

**ÖSSZEFOGLALÓ**

A jelen előterjesztéssel benyújtott - 2024. évi költségvetés módosításáról szóló - rendelettervezet a város költségvetését 5 047 145 ezer forint bevételi és ugyanannyi összegű kiadási fő összegre módosítja.

Általános indokolás

Hévíz Város Önkormányzat Képviselő-testülete megalkotja a 2024. évi költségvetési rendelet módosításáról szóló önkormányzati rendeletét.

Részletes indokolás

**1. § -3. §**

A költségvetési bevételek és kiadások módosulásának átvezetése.

**4. § -7.§**

Az önkormányzat és a költségvetési szervek költségvetési főösszegének módosulásai.

**8. §**

Hatályba léptető rendelkezések.

Kérem a tisztelt Képviselő-testületet, hogy a – költségvetést módosító rendelettervezet és a tájékoztató mellékletek megismerése és megvitatása után – jelen előterjesztéssel benyújtott költségvetési rendeletmódosítást szíveskedjen elfogadni.

A költségvetési rendelet módosítása minősített többségi szavazattal fogadható el.

**6.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz Város Önkormányzat 2024. évi költségvetéséről szóló 1/2024. (II. 08.) rendelet záró módosítása

**Költségvetési hatása:** A 2024. évi költségvetési rendelet módosításáról szóló rendelet megalkotásához, módosításához kapcsolódó előzetes hatásvizsgálat során megállapítható, hogy az önkormányzatnak az államháztartásról szóló 2011. évi CXCV. törvény 34. §-ában foglalt lehetősége és egyben kötelezettsége, hogy a költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításokról a Képviselő-testület döntsön. A rendeletmódosításra legalább negyedévenként a képviselő-testület döntése szerinti időpontokban, de legkésőbb az éves költségvetési beszámoló elkészítésének határidejéig kerülhet sor.

**Rendelet megalkotásának szükségessége:** A rendeletmódosításról szóló rendelet megalkotásának elmaradása esetén a Képviselő-testület által évközben hozott határozatokban szereplő – az eredeti költségvetésben még nem nevesített - feladatok megvalósításához nem áll rendelkezésre előirányzat. Emiatt a működési és beruházási feladatok végrehajtása nem lehetséges. Az évközben folyósított, az önkormányzatok általános és ágazati feladatokat finanszírozó támogatásainak összege, a kiegészítő támogatások összege, az Áht-n belülről és kívülről átvett pénzek összege, egyéb működési és felhalmozási többletbevételek, - rendeletmódosítás hiányában nem kerülnek átvezetésre az önkormányzat költségvetéséről szóló rendeleten. Emiatt a költségvetési bevétel nem a valós képet mutatná, illetve évközi döntések esetében, a végrehajtás során felmerülő kiadásokra nem állna rendelkezésre a megfelelő előirányzat.

**A jogszabály alkalmazásához szükséges személyi, szervezeti, tárgyi és pénzügyi feltételek**: Jelen költségvetés-módosítási rendelettervezet az Önkormányzatra, és valamennyi intézményére vonatkozóan tartalmaz működési, valamint az Önkormányzat esetében felhalmozási kiadási előirányzat módosítást, illetve a felhalmozási célok közötti átcsoportosítást. A módosítás érinti a személyi juttatásra és munkáltatót terhelő szociális hozzájárulási adóra, dologi kiadásokra, az egyéb működési kiadásokra és a felhalmozási kiadásokra vonatkozó előirányzatokat. Módosul a finanszírozási bevétel és kiadások tervezett összege.

A tárgyi feltételek vizsgálata nem értelmezhető a rendelet megalkotása kapcsán, a pénzügyi feltételek vizsgálatára pedig azért nincs szükség, mivel a pénzügyi feltételeket maga a költségvetés határozza meg.

A költségvetési rendeletmódosítás társadalmi, gazdasági, környezeti és egészségi hatása csupán közvetett, a társadalom és a gazdaság egy szűkebb körét, a város és vonzáskörzetéhez tartozó lakosságot érinti a benne foglalt feladatok és célok megvalósítása érdekében.

**7.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | Közgazdasági osztályvezető/pénzügyi ellenőrzés |  |  |
| Dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Gönye József | GAMESZ igazgató |  |  |
| Hermann Katalin | FGYMK igazgató |  |  |
| Varga András | TASZII intézményvezető |  |  |